પોલીસ સૂત્રોમાંથી પ્રાપ્ત માહિતી અનુસાર ઢસા ગામના શીતળાપરા વિસ્તારમાં રહેતાં પ્રતાપભાઈ રમણીકભાઈ સાથળિયાએ એવી ફરિયાદ પાળિયાદ પોલીસ સ્ટેશનમાં નોંધાવી હતી કે, ગઈકાલે ફરિયાદીના પત્ની કલુબેન લારી લઈને ઢસા ચોકડી રોડ પરથી પસાર થતાં હતા, ત્યારે ઢસા ગામની ખાનગી સ્કૂલની બસના ચાલકે તેની બસ પુરઝડપે ચલાવી ફરિયાદીના પત્ની કલુબેનની સાથે ભટકાડી પછાડી દઈ ગંભીર ઈજા પહોંચાડી પલાયન થઈ ગયો હતો.